S-865/2022

Mál þetta, sem dómtekið var 9. júní 2022, höfðaði lögreglustjórinn á Suðurnesjum með ákæru 3. maí 2022, á hendur E-x-x S-x-x, fd. [...], ríkisborgara Póllands;

„fyrir brot gegn lögum um ávana- og fíkniefni, með því að hafa, föstudaginn 18. febrúar 2022, staðið að innflutningi á 316 töflum af ávana- og fíknilyfinu Oxy Contin 80 mg (virkt efni: Oxycodonum) ætluðu til söludreifingar hér á landi í ágóðaskyni. Efnin flutti ákærða ólöglega til landsins með flugi nr. [...] frá Vilnius, Litháen, földum innvortis, í leggöngum, þegar ákærða var stöðvuð í tollhliði.

Telst þessi háttsemi ákærðu varða við 1. sbr. 4. mgr. 3. gr., sbr. 5. laga nr. 65/1974, sbr. lög nr. 60/1980, lög nr. 13/1985, lög nr. 10/1997 og lög nr. 68/2001 og 2., 3. og 6. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 105/2021.

Þess er krafist að ákærða verði dæmd til refsingar og til greiðslu alls sakarkostnaðar. Þá er krafist upptöku á ofangreindum 316 Oxy Contin 80 mg töflum, með vísan til 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.“

Ákærða krefst þess í málinu að henni verði gerð sú vægasta refsing sem lög leyfa. Þá krefst ákærða að horft verði til játningar hennar fyrir dómi og á rannsóknarstigi málsins við ákvörðun refsingar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga.

Ákærða mætti við fyrirtöku málsins 9. júnísl., játaði brot sitt án undandráttar og samþykkti upptökukröfu. Játning hennar fær stoð í framlögðum gögnum. Samkvæmt því þykir sannað að ákærða hafi gerst sek um þá háttsemi sem hennier gefin að sök í ákæru og þar er réttilega heimfærð til refsiákvæða.

Ákærða er fædd í desember [...]. Samkvæmt sakavottorði hennar hefur hún ekki áður gerst sek um refsiverða háttsemi. Engra gagna nýtur um að ákærða, sem er pólskur ríkisborgari, hafi áður gerst sek um refsiverða háttsemi.

Með hliðsjón af framangreindu, atvikum máls og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í einn mánuð. Með vísan til dómaframkvæmdar og hættueiginleika ávana- og fíknilyfsins sem um ræðir í málinu þykja ekki efni til að skilorðsbinda dæmda fangelsisrefsingu.

Þá sæti ákærða upptöku á Oxyc Contin töflum sem haldlagðar voru af lögreglu líkt og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærðu til að greiða allan sakarkostnað, alls 473.952 krónur. Um er að ræða kostnað vegna úrlesturs fíkniefna leitar, komu ákærðu á slysa/bráðamóttöku og þóknun skipaðs verjanda ákærðu á rannsóknarstigi og fyrir dómi E-kk-ef K-kk-ef lögmanns 334.8 00 krónur að meðtöldum virðisaukaskatti og 19.680 krónur í aksturskostnað lögmannsins.

E-kvk-nf B-kvk-nf Á-kvk-nf, aðstoðarmaður dómara, kveður upp dóm þennan.

DÓMSORÐ:

Ákærða, E-x-x S-x-x, sæti fangelsi í einn mánuð.

Ákærða sæti upptöku á 316 Oxy Contin 80 mg töflum.

Ákærða greiði 473.952 krónur í sakarkostnað þar meðtalda þóknun skipaðs verjanda síns E-kk-ef K-kk-ef lögmanns 334.8 00 krónur að meðtöldum virðisaukaskatti og 19.680 krónur í aksturskostnað.

E-kvk-nf B-kvk-nf Á-kvk-nf